REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

10 Broj 06-2/206-18

26. oktobar 2018. godine

B e o g r a d

ZAPISNIK

31. SEDNICE ODBORA ZA PRIVREDU, REGIONALNI RAZVOJ, TRGOVINU,

TURIZAM I ENERGETIKU, ODRŽANE 20. SEPTEMBRA 2018. GODINE

 Sednica je počela u 15 časova i 5 minuta.

 Sednicom je predsedavala Snežana B. Petrović, predsednik Odbora.

 Pored predsednika, sednici su prisustvovali članovi Odbora: Aleksandra Tomić, zamenik predsednika Odbora, Studenka Kovačević, Zoran Bojanić, Snežana R. Petrović, Tomislav Ljubenović, Vladimir Marinković i Gorica Gajić.

 Sednici su prisustvovali zamenici odsutnih članova Odbora: Stanislava Janošević (zamenik člana Odbora Dragomira Karića), Milimir Vujadinović (zamenik člana Odbora Jelene Mijatović), Ana Čarapić (zamenik člana Odbora Ivana Manojlovića), i Snežana Paunović (zamenik člana Odbora Novice Tončeva).

 Sednici nisu prisustvovali članovi Odbora Branislav Mihajlović, Dejan Nikolić, Ivan Kostić, Vojislav Vujić i Zdravko Stanković, niti njihovi zamenici.

 Sednici su, na poziv predsednika, prisustvovali:Olivera Jocić, v.d. pomoćnika ministra trgovine, turizma i telekomunikacija, Nevena Subašić, rukovodilac Grupe, Vera Janković, rukovodilac Grupe za međunarodnu saradnju u turizmu, Srđan Stević, samostalni savetnik u Ministarstvu trgovine, turizma i telekomunikacija,Snežana Karanović, pomoćnik ministra finansija, Tatjana Stanić viši savetnik u Ministarstvu finansija i Olga Antić Miočinović, načelnik Odeljenja u Ministarstvu rudarstva i energetike.

 Na predlog predsednika, Odbor je većinom glasova utvrdio sledeći

D n e v n i r e d

 1. Razmatranje Predloga zakona o potvrđivanju Odluke Mešovitog komiteta između država EFTA i Republike Srbije broj 1/2018 o izmeni Protokola B uz Sporazum o slobodnoj trgovini između država EFTA i Republike Srbije o definiciji pojma „proizvodi sa poreklom“ i metodama administrativne saradnje i Odluke Mešovitog komiteta između država EFTA i Republike Srbije broj 2/2018 o izmeni Aneksa IV Sporazuma o slobodnoj trgovini između država EFTA i Republike Srbije o olakšavanju trgovine, koji je podnela Vlada (broj 335-2656/18 od 6. avgusta 2018. godine);

 2. Razmatranje Predloga zakona o potvrđivanju Sporazuma o saradnji u oblasti turizma između Vlade Republike Srbije i Saveta ministara Republike Albanije, koji je podnela Vlada (broj 332-2616/18 od 31. jula 2018. godine);

 3. Razmatranje Predloga Zakona o potvrđivanju Dodatnog protokola 5 uz Sporazum o izmeni i pristupanju Sporazumu o slobodnoj trgovini u Centralnoj Evropi i Odluke Zajedničkog komiteta Sporazuma o slobodnoj trgovini u Centralnoj Evropi broj 3/2015 usvojene 26. novembra 2015. godine o izmeni odluke Zajedničkog komiteta Sporazuma o slobodnoj trgovini u Centralnoj Evropi broj 3/2013, u vezi sa Aneksom 4 Sporazuma o slobodnoj trgovini u Centralnoj Evropi (CEFTA 2006), Protokol o definiciji pojma „proizvodi sa poreklom“ i metode administrativne saradnje iz člana 14. st. 1. i 3, usvojene 20. novembra 2013. godine, koji je podnela Vlada (broj 011-2412/18 od 26. juna 2018. godine);

 4. Razmatranje Predloga zakona o potvrđivanju Protokola I Sporazuma o slobodnoj trgovini između Republike Srbije i Republike Turske i Protokola III o trgovini uslugama Sporazuma o slobodnoj trgovini između Republike Srbije i Republike Turske, koji je podnela Vlada (broj 335-1167/18 od 9. maja 2018. godine);

 5. Razmatranje Predloga zakona o potvrđivanju Sporazuma između Vlade Republike Srbije i Vlade Republike Turske o uzajamnom podsticanju i zaštiti ulaganja, koji je podnela Vlada(broj 335-846/18 od 2. aprila 2018. godine);

 6. Razmatranje Predloga zakona o potvrđivanju Protokola o izmeni Sporazuma između Vlade Republike Srbije i Vlade Ruske Federacije o isporukama prirodnog gasa iz Ruske Federacije u Republiku Srbiju od 13. oktobra 2012. godine koji je podnela Vlada (broj 011-504/18 od 6. marta 2018. godine);

7. Razmatranje Predloga zakona o potvrđivanju Sporazuma o ekonomskoj, trgovinskoj i tehničkoj saradnji između Vlade Republike Srbije Vlade Države Katara, koji je podnela Vlada (broj 330-429/18 od 26. februara 2018. godine);

8. Razmatranje Predloga zakona o potvrđivanju Sporazuma između Republike Srbije i Republike Argentine o trgovini i ekonomskoj saradnji, koji je podnela Vlada (broj 330-428/18 od 26. februara 2018. godine);

9. Razmatranje Predloga zakona o potvrđivanju Sporazuma između Republike Srbije i Vlade Gruzije o trgovinsko-ekonomskoj saradnji, koji je podnela Vlada (broj 011-4226/17 od 25. decembra 2017. godine);

10. Razmatranje Predloga zakona o potvrđivanju Sporazuma između Vlade Republike Srbije i Vlade Republike Grčke o saradnji u oblasti turizma koji je podnela Vlada (broj 332-2516/17 od 19. septembra 2017. godine);

11. Razno.

 Pre razmatranja tačaka utvrđenog dnevnog reda, Odbor je većinom glasova usvojio zapisnik 30. sednice Odbora.

 Na predlog predsednika, Odbor je većinom glasova odlučio da objedini raspravu o prvoj, drugoj, trećoj, četvrtoj, petoj, šestoj, sedmoj, osmoj, devetoj i 10. tački dnevnog reda.

Prva, druga, treća, četvrta, peta, šesta, sedma, osma, deveta i 10. tačka dnevnog reda -**Razmatranje Predloga zakona o potvrđivanju Odluke Mešovitog komiteta između država EFTA i Republike Srbije broj 1/2018 o izmeni Protokola B uz Sporazum o slobodnoj trgovini između država EFTA i Republike Srbije o definiciji pojma „proizvodi sa poreklom“ i metodama administrativne saradnje i Odluke Mešovitog komiteta između država EFTA i Republike Srbije broj 2/2018 o izmeni Aneksa IV Sporazuma o slobodnoj trgovini između država EFTA i Republike Srbije o olakšavanju trgovine; Razmatranje Predloga zakona o potvrđivanju Sporazuma o saradnji u oblasti turizma između Vlade Republike Srbije i Saveta ministara Republike Albanije; Razmatranje Predloga Zakona o potvrđivanju Dodatnog protokola 5 uz Sporazum o izmeni i pristupanju Sporazumu o slobodnoj trgovini u Centralnoj Evropi i Odluke Zajedničkog komiteta Sporazuma o slobodnoj trgovini u Centralnoj Evropi broj 3/2015 usvojene 26. novembra 2015. godine o izmeni odluke Zajedničkog komiteta Sporazuma o slobodnoj trgovini u Centralnoj Evropi broj 3/2013, u vezi sa Aneksom 4 Sporazuma o slobodnoj trgovini u Centralnoj Evropi (CEFTA 2006), Protokol o definiciji pojma „proizvodi sa poreklom“ i metode administrativne saradnje iz člana 14. st. 1. i 3, usvojene 20. novembra 2013. godine;** **Razmatranje Predloga zakona o potvrđivanju Protokola I Sporazuma o slobodnoj trgovini između Republike Srbije i Republike Turske i Protokola III o trgovini uslugama Sporazuma o slobodnoj trgovini između Republike Srbije i Republike Turske; Razmatranje Predloga zakona o potvrđivanju Sporazuma između Vlade Republike Srbije i Vlade Republike Turske o uzajamnom podsticanju i zaštiti ulaganja; Razmatranje Predloga zakona o potvrđivanju Protokola o izmeni Sporazuma između Vlade Republike Srbije i Vlade Ruske Federacije o isporukama prirodnog gasa iz Ruske Federacije u Republiku Srbiju od 13. oktobra 2012. godine;** **Razmatranje Predloga zakona o potvrđivanju Sporazuma o ekonomskoj, trgovinskoj i tehničkoj saradnji između Vlade Republike Srbije Vlade Države Katara; Razmatranje Predloga zakona o potvrđivanju Sporazuma između Republike Srbije i Republike Argentine o trgovini i ekonomskoj saradnji; Razmatranje Predloga zakona o potvrđivanju Sporazuma između Republike Srbije i Vlade Gruzije o trgovinsko-ekonomskoj saradnji; i Razmatranje Predloga zakona o potvrđivanju Sporazuma između Vlade Republike Srbije i Vlade Republike Grčke o saradnji u oblasti turizma.**

 Odbor je razmotrio Predlog zakona o potvrđivanju Odluke Mešovitog komiteta između država EFTA i Republike Srbije broj 1/2018 o izmeni Protokola B uz Sporazum o slobodnoj trgovini između država EFTA i Republike Srbije o definiciji pojma „proizvodi sa poreklom“ i metodama administrativne saradnje i Odluke Mešovitog komiteta između država EFTA i Republike Srbije broj 2/2018 o izmeni Aneksa IV Sporazuma o slobodnoj trgovini između država EFTA i Republike Srbije o olakšavanju trgovine i podneo Izveštaj Narodnoj skupštini.

 U uvodnim napomenama, predstavnici Ministarstva trgovine, turizma i telekomunikacija izneli su da je namera pravila o poreklu, koji su doneti pod okriljem Regionalne konvencije o pan-evro-mediteranskim preferencijalnim pravilima o poreklu, da se napravi zona trgovine u kojoj će se moći vršiti dijagonalna kumulacija porekla i olakšati trgovina između zemalja koje imaju potpisane sporazume o slobodnoj trgovini, kao što Srbija ima sa EU, Turskom i članicama EFTA. Primena jednistvenih pravila o poreklu povećaće interesovanje stranih investitora, jer se stvara mnogo veće tržište od svake zemlje pojedinačno, što bi trebalo da dovede do povećanja zajedničkih ulaganja, odnosno investicija i saradnje u cilju zajedničke proizvodnje i razvijanja dugoročnih poslovnih veza. To je osnovi cilj prve odluke. Odluka 2/2018 je doneta da bi se izvršila izmena Aneksa o olakšanju trgovine – Sporazum o slobodnoj trgovini između država članica EFTA i Republike Srbije koji je potpisan 2010. godine. U međuvremenu je usvojen Globalni sporazum o olakšanju trgovine pod okriljem Svetske trgovinske organizacije, a Aneks je menjan da bi se uskladio sa novim propisom. Najvažniji cilj Aneksa izmenjenih pravila je da se olakša i ubrza trgovinska razmena i smanje troškovi trgovine. Potpisnice su uvidele koristi od sporazuma o slobodnoj trgovini, u vidu konstantnog rasta razmene, tako da će se Republika Srbija i dalje angažovati, u saradnji sa državama članicama EFTA, na svemu što doprinosi daljem razvoju odnosa i rastu razmene.

 Odbor je razmotrio Predlog zakona o potvrđivanju Sporazuma o saradnji u oblasti turizma između Vlade Republike Srbije i Saveta ministara Republike Albanije i podneo Izveštaj Narodnoj skupštini.

 Sporazum o saradnji u oblasti turizma između Vlade Republike Srbije i Saveta ministara Republike Albanije je potpisan 15. maja 2018. godine. Važeći sporazum između dve države je iz 2005. godine i praksa je pokazala da se mora inovirati sporazum, u cilju poboljšanja ukupnih bilateralnih odnosa, ekonomskih i svih drugih između dve zemlje. Saradnja u oblasti turizma sa Republikom Albanijom nije velika, jer postoje neiskorišćeni potencijali. Ne postoje zvanični podaci, odnosno ne postoji uvid u turističku razmenu sa Albanijom, jer se u našoj statistici ne prati Albanija posebno. Od sporazuma se očekuje da, kada stupi na snagu, utiče na razmenu podataka, koji su važni za obe zemlje. Sporazum je tipski, sadrži posebne oblike saradnje od značaja za turizam. Na osnovu saradnje sa međunarodnim organizacijama, predviđeno je podržavanje učešća na sajmovima i drgim događajima, što doprinosi predstavljanju turističke ponude obe zemlje, odnosno animiranje potencijalnih turista koji bi posetili Srbiju i naših turista koji bi posetili Albaniju. To je pravni okvir za potencijalni razvoj turizma u obe zemlje.

 Odbor je razmotrio Predlog zakona o potvrđivanju Dodatnog protokola 5 uz Sporazum o izmeni i pristupanju Sporazumu o slobodnoj trgovini u Centralnoj Evropi i Odluke Zajedničkog komiteta Sporazuma o slobodnoj trgovini u Centralnoj Evropi broj 3/2015 usvojene 26. novembra 2015. godine o izmeni Odluke Zajedničkog komiteta Sporazuma o slobodnoj trgovini u Centralnoj Evropi broj 3/2013, u vezi sa Aneksom 4 Sporazuma o slobodnoj trgovini u Centralnoj Evropi (CEFTA 2006), Protokol o definiciji pojma „proizvodi sa poreklom” i metode administrativne saradnje iz člana 14. st. 1. i 3, usvojene 20. novembra 2013. godine i podneo Izveštaj Narodnoj skupštini.

 Razlozi za usvajanje ovog zakona su vezani za otklanjanje prepreka u trgovini između potpisnica CEFTA sporazuma radi daljeg jačanja ekonomskih odnosa ka ekonomskoj integraciji, u cilju daljeg olakšanja trgovine u okviru CEFTA regiona. Ciljevi dodatnog Protokola 5 se tiču pojednostavljenja kontrola prilikom carinjenja i smanjenja formalnosti, u smislu smanjenja broja izvršenih kontrola, na osnovu upravljanja analizom rizika, ujednačavanje zahteva u vezi sa carinskom dokumentacijom. Razmena podataka između carinskih službi CEFTA strana će se obavljati elektornskim putem. Pored carinskih, u ovu razmenu su uključeni i drugi inspekcijski organi na granici. Bitno je međusobno priznavanje statusa ovlašćenih privrednih subjekata u okviru CEFTA regiona, što je institut u Carinskom zakonu koji se tiče olakšica u vezi sa carinskim postupcima. Ovlašćeni privredni subjekti će, po Carinskom zakonu, ako imaju taj status imati pravo na izvesna pojednostavljenja u vezi sa carinskim postupcima, odnosno olakšicama. One će se međusobno priznavati u okviru CEFTA regiona. Odluka broj 3/2015 predstavlja vezu sa PEN konvencijom, a istovremeno i derogira PEN konvenciju. PEN konvencija predstavlja jedinstvena pravila o poreklu gde je preuzeta obaveza da se primenjuju u svim sporazumima o slobodnoj trgovini, tako da se pravila primenjuju i sa EU, EFTA-om, Turskom i CEFTA-om. Odlukom iz 2015. godine će se u CEFTA regionu uvesti puna kumulacija porekla, koja za razliku od dijagonalne kumulacije, omogućava lakše sticanje statusa preferencijalnog porekla robe. Sa druge strane, ukida se jedan institut koji je bio za našu privredu opterećujući, a to je tzv. zabrana povraćaja carine i oslobođenja od plaćanja carine za neke materijale bez porekla koji se koriste u izradi gotovog proizvoda sa poreklom, a koji je namenjen izvozu. Do sada je postajala ta zabrana, a postoji još uvek u drugim sporazumima, ali pošto postoji mogućnost da se ukine u CEFTA, to je urađeno ovom odlukom, što je povlastica i benefit za privredu, a CEFTA zemlje su nam najznačajniji trgovinski partneri.

 Odbor je razmotrio Predlog zakona o potvrđivanju Protokola I Sporazuma o slobodnoj trgovini između Republike Srbije i Republike Turske i Protokola III o trgovini uslugama Sporazuma o slobodnoj trgovini između Republike Srbije i Republike Turske i podneo Izveštaj Narodnoj skupštini.

 Sporazum o slobodnoj trgovini je potpisan sa Republikom Turskom od 1. juna 2009. godine, stupio je na snagu 2010. godine, U skladu sa Sporazumom o slobodnoj trgovini, od 1. januara 2015. godine međusobna trgovina industrijskim proizvodima se odvija bez naplate carina. Liberalizacija trgovine poljoprivrednim proizvodima je obuhvatila samo proizvode biljnog porekla i odvijala se u okviru količinskih kvota sa prefercionalnom stopom carina. Rezultati primene Sporazuma o slobodnoj trgovini od 2010 – 2017. godine su pozitivni i u posmatranom periodu je srpski izvoz porastao osam i po puta, a ukupna trgovinska razmena sa Turskom je porasla 4,1 puta. Imajući u vidu pozitivne rezultate primene Sporazuma o slobodnoj trgovini tokom 2016. i 2017. godine vođeni su pregovori za proširenje Sporazuma sa turskom stranom, tako da je 30. januara zaključen novi Protokol I i Protokol III o trgovini uslugama sa listom posebnih obaveza. Cilj izmene postojećeg Protokola I je bio povećanje stepena liberalizacije trgovine poljoprivredno prehrambenim proizvodima što srpskoj strani omogućava povećanje izvoza na tursko tržište. Obezbediće se povećanje postojećih kvota a za izvoz u Tursku po preferencijalnim stopama carine, kao i otvaranje novih kvota sa preferencijalnim stopama carine. Što se tiče Protokola III o liberalizaciji trgovine uslugama, postignuta je progresivna liberalizacija, odnosno međusobno je otvoreno tržište usluga i time proširena bilateralna ekonomska saradnja. Liberalizacijom je obuhvaćen veliki broj usluga, a apostrofirani su sektor telekomunikacija, finansija, drumski saobraćaj, audio vizuelne usluge i elektronska trgovina. Biće stvoreni uslovi za druge brojne usluge koje će dobiti na značaju i uticaće da dalji razvoj bilateralne saradnje.

 Odbor je razmotrio Predlog zakona o potvrđivanju Sporazuma između Vlade Republike Srbije i Vlade Republike Turske o uzajamnom podsticanju i zaštiti ulaganja i podneo Izveštaj Narodnoj skupštini.

 Kako su ekonomski, ali i politički odnosi sa Turskom na uzlaznoj putanji, poslednjih nekoliko godina raste trgovinska razmena, a namera je da se napravi prostor i za rast ulaganja. Sa Republikom Turskom je bio potpisan Sporazum o podsticanju i zaštiti ulaganja, sporazum tzv. „stare generacije“, tako da su se obe strane sporazumele u cilju zaokruživanja institucionalnog okvira za uređenje ekonomske saradnje, ali i stvaranje pravnog osnova za povećanje priliva uzajamnih insvesticija, da pristupe pregovorima i da potpišu jedan sporazum „nove generacije“ o uzajamnom podsticanju i zaštiti ulaganja. Ulagačima obeju država se garantuje nacionalni tretman, tretaman najpovlašćenije nacije i puna zaštita i bezbednost njihovih ulaganja. Ono što je bitno, posebno za Republiku Srbiju kao neto primaoca stranih ulaganja, je da se ovim kroz novu generaciju sporazuma obezbeđuje ne samo zaštita prava ulagača nego i prava i interesi države. Strani ulagači su obezbeđeni i u slučaju eksproprijacije, po određenim pravilima koja su definisana ovim sporazumom. Raste broj stranih ulaganja iz Turske, ali postoji i prostor za njihovo povećanje i računa se da će ovaj sporazum imati pozitivan efekat.

 Odbor je razmotrio Predlog zakona o potvrđivanju Protokola o izmeni Sporazuma između Vlade Republike Srbije i Vlade Ruske Federacije o isporukama prirodnog gasa iz Ruske Federacije u Republiku Srbiju od 13. oktobra 2012. godine i podneo Izveštaj Narodnoj skupštini.

 Godine 2012, u cilju obezbeđenja dugoročnog snabdevanja tržišta Republike Srbije prirodnim gasom, potpisan je Sporazum između Vlade Republike Srbije i Vlade Ruske Federacije o isporukama prirodnog gasa. Takođe, Republika Srbija kao popisnica Ugovora o osnivanju Enegetske zajednice, preuzela je obavezu da u svoj zakonodavni okvir prenese odredbe direktiva EU koje se odnose na tržište prirodnog gasa. Sporazumom između Vlade Republike Srbije i Vlade Ruske Federacije o isporukama prirodnog gasa na tržište Republike Srbije definisano je da je gas koji se isporučuje u skladu sa ovim sporazumom namenjen isključivo za tržište Republike Srbije. Odredba Sporazuma u suprotnosti je sa zahtevima Gasne direktive i sa Zakonom o energetici koji je donet 2014. godine. Iz tog razloga na predlog RS, sačinjen Protokol o izmeni Sporazuma, čime se omogućuje da prirodni gas, koji se po ovom sporazumu isporučuje na tržište Republike Srbije, nije namenjen isključivo tržištu Republike Srbije. Protokol je potpisan 19. decembra 2017. godine u Moskvi i Ruska Federacija je ratifikovala Sporazum u januaru 2018. godine.

 Odbor je razmotrio Predlog zakona o potvrđivanju Sporazuma o ekonomskoj, trgovinskoj i tehničkoj saradnji između Vlade Republike Srbije i Vlade Države Katara i podneo Izveštaj Narodnoj skupštini.

 Odbor je razmotrio Predlog zakona o potvrđivanju Sporazuma između Republike Srbije i Republike Argentine o trgovini i ekonomskoj saradnji i podneo Izveštaj Narodnoj skupštini.

 Odbor je razmotrio Predlog zakona o potvrđivanju Sporazuma između Vlade Republike Srbije i Vlade Gruzije o trgovinsko-ekonomskoj saradnji i podneo Izveštaj Narodnoj skupštini.

 Razlog za potpisivanje ovog Sporazuma i za njegovo potvrđivanje je namera strana potpisnica da se institucionalizuje i razvija oblast trgovinske i ekonomske saradnje, s obzirom da nikad pre toga Srbija nije imala ugovornu regulativu za oblast ekonomskih odnosa sa državom Katar. Vlada Republike Srbije je Zaključkom od 3. novembra 2016. godine utvrdila osnov za zaključivanje Sporazuma, usvojila tekst Sporazuma i ovlastila potpredsednika Vlade Republike Srbije i ministra trgovine, turizma i telekomunikacija za njegovo potpisivanje. Sporazum je potpisan u Dohi 7. novembra 2016. godine. Koristi za našu zemlju su ugovorno pravno regulisanje ekonomskih odnosa i formiranje mešovitih međuvladnih tela. Njihova osnovna funkcija je da unapređuju bilateralnu ekonomsku trgovinsku saradnju, podstiču saradnju u oblastima koje su u interesu obe strane, rade na olakšavanju uvoza i izvoza industrijskih i poljoprivrednih proizvoda i usluga, podstiču razvoj poslovnih kontakata, saradnju raznih privrednih poslovnih udruženja i slično. Mešovita međuvladina tela su prisutna u zemljama arapskog sveta i u nekim drugim, tako da je to oblik saradnje koji zaista može da bude podrška u poslovanju privrednih subjekata obe zemlje. Slično je i sa Gruzijom i sa Argentinom. Stupanjem na snagu ovog sporazuma prestaće da važe svi prethodni sporazumi koji više nisu u skladu sa zakonodavstvom. Sporazumi su ispregovarani diplomatskim putem, znači nije bilo nikakvih dodatnih troškova.

 Odbor je razmotrio Predlog zakona o o potvrđivanju Sporazuma između Vlade Republike Srbije i Vlade Republike Grčke o saradnji u oblasti turizma i podneo Izveštaj Narodnoj skupštini.

 Veliki broj građana Srbije letuje u Grčkoj, ali je cilj Sporazuma da se državljani Grčke privuku da posete Republiku Srbiju. Ovim sporazumom stavlja se van snage Sporazum iz 1959. godine, koji nije predstavljao neku zakonsku osnovu koja bi odgovarala potrebama savremenog turizma. Što se tiče prometa, odnosno broja turista i broja noćenja koje su državljani Grčke ostvarili u Srbiji, u 2017. godini zabeležen je porast dolazaka iz Grčke za 9,1%, što ukazuje da je potrebno da se ulože dodatni napori za povećanje broja grčkih turista. Sporazum je tipski, sadrži sve elemente koji će omogućiti da se unapredi saradnja u oblasti turizma sa Grčkom, tako da će se posebna pažnja obratiti na turizam specijalnih interesa, naročito u oblasti kulturnog, verskog turizma i gastronomiji. Ove godine Grčka je bila zemlja partner na našem sajmu turizma u februaru 2018. godine, što je bilo vrlo uspešno i doprinelo da se upoznaju potrebe i želje turista iz Grčke.

 U diskusiji, narodni poslanici su postavili pitanja, izneli stavove i mišljenja i dali predloge i sugestije. Postavljena su sledeća pitanja:

- koliko je grčkih turista dolazilo u Srbiju za prethodnih nekoliko godina;

- da li se statistički prati potrošnja turista iz Grčke u Republici Srbiji.

 U odgovoru na postavljena pitanja, izneto je da ne postoje relevantni statistički podaci. Više puta u toku godine se šalju upiti na teren i tako da se dobijaju podaci, koji nisu zvanični podaci Zavoda za statistiku. Postoji tzv. teoretsko računanje u turizmu koje pokazuje kolika je potrošnja svih stranih turista. Međutim, računa se i promet u menjačnicama, a ne moraju samo stranci menjati novac. U proceduri su novi zakoni koji treba svakog dana da budu na Vladi, kojima se razdvaja ugostiteljstvo i turizam, i kojima se uvode nove odredbe koje će pomoći da se dođe do egzaktnih podataka. Narodna banka Srbije je zvaničan izvor informacija kada je u pitanju trgovina uslugama. To je nova oblast koja zahteva dodatni napor, ali što se tiče Narodne banke Srbije, ona je u regionu daleko najnaprednija kada je u pitanju statistika trgovine uslugama.

U diskusiji su učestvovali Snežana B. Petrović, Vladimir Marinković, Olivera Jocić, Vera Janković, Tatjana Stanić, Srđan Stević, Olga Antić Miočinović i Nevena Subašić.

 **1)** Odbor je, u skladu sa članom 155. stav 2. Poslovnika Narodne skupštine, većinom glasova usvojio Predlog zakona o potvrđivanju Odluke Mešovitog komiteta između država EFTA i Republike Srbije broj 1/2018 o izmeni Protokola B uz Sporazum o slobodnoj trgovini između država EFTA i Republike Srbije o definiciji pojma "proizvodi sa poreklom" i metodama administrativne saradnje i Odluke Mešovitog komiteta između država EFTA i Republike Srbije broj 2/2018 o izmeni Aneksa IV Sporazuma o slobodnoj trgovini između država EFTA i Republike Srbije o olakšavanju trgovine.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 **2)** Odbor je, u skladu sa članom 155. stav 2. Poslovnika Narodne skupštine, većinom glasova usvojio Predlog zakona o potvrđivanju Sporazuma o saradnji u oblasti turizma između Vlade Republike Srbije i Saveta ministara Republike Albanije.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 **3)** Odbor je, u skladu sa članom 155. stav 2. Poslovnika Narodne skupštine, većinom glasova usvojio Predlog zakona o potvrđivanju Dodatnog protokola 5 uz Sporazum o izmeni i pristupanju Sporazumu o slobodnoj trgovini u Centralnoj Evropi i Odluke Zajedničkog komiteta Sporazuma o slobodnoj trgovini u Centralnoj Evropi broj 3/2015 usvojene 26. novembra 2015. godine o izmeni Odluke Zajedničkog komiteta Sporazuma o slobodnoj trgovini u Centralnoj Evropi broj 3/2013, u vezi sa Aneksom 4 Sporazuma o slobodnoj trgovini u Centralnoj Evropi (CEFTA 2006), Protokol o definiciji pojma „proizvodi sa poreklom” i metode administrativne saradnje iz člana 14. st. 1. i 3, usvojene 20. novembra 2013. godine.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 **4)** Odbor je, u skladu sa članom 155. stav 2. Poslovnika Narodne skupštine, većinom glasova usvojio Predlog zakona o potvrđivanju Protokola I Sporazuma o slobodnoj trgovini između Republike Srbije i Republike Turske i Protokola III o trgovini uslugama Sporazuma o slobodnoj trgovini između Republike Srbije i Republike Turske.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 **5)** Odbor je, u skladu sa članom 155. stav 2. Poslovnika Narodne skupštine, većinom glasova usvojio Predlog zakona o potvrđivanju Sporazuma između Vlade Republike Srbije i Vlade Republike Turske o uzajamnom podsticanju i zaštiti ulaganja.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 **6)** Odbor je, u skladu sa članom 155. stav 2. Poslovnika Narodne skupštine, jednoglsno usvojio Predlog zakona o potvrđivanju Protokola o izmeni Sporazuma između Vlade Republike Srbije i Vlade Ruske Federacije o isporukama prirodnog gasa iz Ruske Federacije u Republiku Srbiju od 13. oktobra 2012. godine.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 **7)** Odbor je, u skladu sa članom 155. stav 2. Poslovnika Narodne skupštine, većinom glasova usvojio Predlog zakona o potvrđivanju Sporazuma o ekonomskoj, trgovinskoj i tehničkoj saradnji između Vlade Republike Srbije i Vlade Države Katara.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 **8)** Odbor je, u skladu sa članom 155. stav 2. Poslovnika Narodne skupštine, većinom glasova usvojio Predlog zakona o potvrđivanju Sporazuma između Republike Srbije i Republike Argentine o trgovini i ekonomskoj saradnji.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 **9)** Odbor je, u skladu sa članom 155. stav 2. Poslovnika Narodne skupštine, jednoglasno usvojio Predlog zakona o potvrđivanju Sporazuma između Vlade Republike Srbije i Vlade Gruzije o trgovinsko-ekonomskoj saradnji.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 **10)** Odbor je, u skladu sa članom 155. stav 2. Poslovnika Narodne skupštine, većinom glasova usvojio Predlog zakona o potvrđivanju Sporazuma između Vlade Republike Srbije i Vlade Republike Grčke o saradnji u oblasti turizma.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

11. tačka dnevnog reda - **Razno.**

U okviru ove tačke dnevnog reda nije bilo predloga, pitanja ni diskusije.

Sednica je zaključena u 15 časova i 55 minuta.

 Sednica je prenošena u live stream-u i tonski snimana, a video zapis se nalazi na internet stranici Narodne skupštine.

 SEKRETAR PREDSEDNIK

Aleksandra Balać Snežana B. Petrović